CELEX: C2004/179/04
Language: fi
Date: 2004-07-10 00:00:00
Title: Asia C-185/04: Länsrätten i Stockholms länin (lääninoikeus) 20.4.2004 tekemällään päätöksellä esittämä ennakkoratkaisupyyntö asiassa Ulf Öberg vastaan Stockholms läns allmänna försäkringskassa

10.7.2004   
            
            
               FI
            
            
               Euroopan unionin virallinen lehti
            
            
               C 179/2
            
         Länsrätten i Stockholms länin (lääninoikeus) 20.4.2004 tekemällään päätöksellä esittämä ennakkoratkaisupyyntö asiassa Ulf Öberg vastaan Stockholms läns allmänna försäkringskassa
   (Asia C-185/04)
   (2004/C 179/04)
   Tukholman läänin lääninoikeus on pyytänyt 20.4.2004 tekemällään päätöksellä, joka on saapunut yhteisöjen tuomioistuimeen 22.4.2004, Euroopan yhteisöjen tuomioistuimelta ennakkoratkaisua asiassa Ulf Öberg vastaan Stockholms läns allmänna försäkringskassa seuraaviin kysymyksiin:
   
               i)
            
            
               Onko kansalliseen lainsäädäntöön sisältyvä edellytys siitä, että vanhemman on sairauspäivärahaa vastaavaa vanhempainrahaa saadakseen asuttava jäsenvaltiossa ja oltava sen sairauskassan jäsen vähintään 240 päivän ajan ennen lapsen syntymää, yhteensoveltuva EY 12 artiklan, EY 17 artiklan 2 kohdan, EY 18 ja EY 39 artiklan, asetuksen N:o 1612/68 (1) 7 artiklan 1 ja 2 kohdan sekä UNICE:n CEEP:n ja EAY:n tekemästä vanhempainlomaa koskevasta puitesopimuksesta annetun direktiivin 96/34 (2) kanssa?
            
         
               ii)
            
            
               Mikäli kysymykseen (i) vastataan myöntävästi: Onko määriteltäessä sitä, onko työntekijä täyttänyt kansallisen lain mukaisen vakuutuksen odotusajan, tuohon aikaan lisättävä yhteisön oikeuden mukaan kausi, jona työntekijä on ollut yhteisön sairausvakuutusjärjestelmän alaisuudessa Euroopan yhteisöjen virkamiehiin sovellettavien henkilöstösääntöjen mukaisesti?
            
         
      (1)  Työntekijöiden vapaasta liikkuvuudesta yhteisön alueella 15 päivänä lokakuuta 1968 annettu neuvoston asetus (ETY) N:o 1612/68 (EYVL 1994, erityispainos, alue 5, nide 1, s. 33).
   
      (2)  Neuvoston direktiivi, annettu 3 päivänä kesäkuuta 1996 (EYVL L 145, 19.6.1996, s. 4).